Taasubi ya kiume

TAASUBI YA KIUME

Taasubi ya kiume ni mtazamo unaomnyanyua mwanamume kwa kila jambo huku
ukimtweza mwanamke. Mtazamo huo unasema kwamba mwanamume awe kiongozi
katika kila jambo. Kazi ya mwanamke nayo ni kufuata mwelekezo wa
mwanamume na kufanya kazi ndogondogo za nyumbani.Kazi zenywe ni kama
vile kupika, kufua na kupiga deki pamoja na kuzaa na kulea
watoto.Mwanamke anadunishwa huku mwanamume akipewa kipaumbele katika
kila jambo. Jambo hili huletwa na tamaduni zilizopitwa na wakati.

Wanawake wengi nchini Kenya wameendelea kukosa haki za kudai mali
walizochuma wakiwa katika ndoa.Hii ni licha ya kuwepo hatua kadhaa
katika sheria zilizondikwa.Licha ya uwepo wa mfumo wa sheria
unaozingatia “masuala ya jinsia” nchini Kenya, wanawake wanakabiliana na
vikwazo mbalimbali.Vikwazo vyenyewe ni vya kijamii, kisheria na
kimahakama katika kudai sehemu ya mali. Ijapokuwa sheria iko wazi kuhusu
mchango wa kifedha na ule usiokuwa wa kifedha kuzingatiwa katika ugawaji
wa mali pale ndoa inapovunjika, sio sheria wala Mahakama inayofafanua ni
vithibitisho gani vya uchangiaji vinavyotakiwa, na namna mchango.Kenya
inafaa kuongeza nguvu katika kufanya marekebisho makubwa ya kisheria ili
kupata usawa wa kumiliki mali katika ndoa.Wanawake pia wanafaa kujitoa
kupigania haki zao bila kukoma.

Takribani nusu ya wanawake wote katika nchi zinazoendelea, wananyimwa
uhuru wao wa kusema.Hii ni kwa mara ya kwanza, ripoti ya Umoja wa
Mataifa imejikita katika uhuru wa mwili.Uhuru wa mwili ukiwa nguvu na
umuhimu wa kufanya uamuzi kuhusu mwili wako bila kuogopa ukatili au mtu
mwingine kuamua kwa ajili yako. Mambo yaliyoangaziwa ni pamoja na
kulazimishwa kufunga kizazi, kupimwa bikira, ukeketaji na mengine kama
hayo.Wanaume wanawadhulumu wanawake kwa kuwaamulia mahitaji yao.Wanaume
wanawadhulumu wake zao kupitia hali hii.Hali hii inaathiri usalama wao
na hata afya yao.Serikali inafaa kuingilia kati katika kutetea haki za
wanawake na hata kuwafunga wanaoshirikiana katika kuwabaka wanawake.
Wanawake wajikite katika kupigania haki zao kupitia mafunzo bora.

Wanawake na wasichana hufanya kazi za nyumbani kama kulea na kuhudumia
familia mara nyingi.Wanawake wanafanya kazi hizi kwa muda mrefu zaidi
kuliko wanaume.Kazi hizo ni pamoja na kufundisha watoto,kutunza wazee na
familia,kufanya usafi chumbani,kuandaa chakula na kadhalika.Wanawake
wanaathirika zaidi kwa kazi hizi kwani wanatumia muda mwingi na nguvu
kazi ambayo ingetumika kuwaongeza kipato na kukuza uchumi.Hii ni kinyume
kwani wanawake wengi wako katika nafasi mbalimbali zitakazo changia
ukombozi wa wanawake,kisiasa na hata uchumi.Serikali hivyo basi inafaa
kuweka mpango wa kupunguza kazi za nyumbani zisizo na malipo kwa kuweka
mifumo sahihi.Isitoshe,kazi za nyumbani zigawanywe kwa makundi tofauti
na kwa uwiano unaofaa kati ya mwanamke na mwanamume.Jinsia zote
zielimishwe umuhimu wa usawa katika viwanda vyote.

Mwanamume humdunisha mwanamke kwa kuoa mwanamke mwengine.Wanaume
wameruhusiwa kuoa wake zaidi ya mmoja.Mswada wa awali, ulimpa mwanamke
haki ya kwenda mahakamani kupinga mume wake kuoa mke wa pili.Wabunge
wanaume waliungana katika kuunga mkono mswada huo.Sheria kwa sasa
imeruhusu wanaume kuoa mke zaidi ya mmoja.Mswada wa awali ulimpa
mwanamke haki ya kwenda mahakamani kumpinga mwanamume dhidi ya kuoa
mwanamke zaidi ya mmoja.Jambo hili ni kinyume na sasa.Limekua jambo la
kawaida kwa mwanamume kuoa wake wengi.Jambo hili kamwe linamwandamiza
mwanamke kwa kuwa hakuna usawa.Serikali inahitaji kuangazia upya jambo
hili la kuoa mke zaidi ya mmoja.Wanaume kwa upande mwingine wazingatie
uaminifu katika ndoa zao.

Wanawake wengi wanakosa kuelimishwa kwa madai kwamba wakioleka
hawatafaidi familia. Wanawake wanadhaniwa kwamba watapanda wanaume
vichwa.Wanaume ndio waliopewa kipaumbele katika elimu kuwaliko
wanawake.Wanawake wanapewa elimu ya kiwango cha chini na kulazimishwa
ndoa za mapema.Hii ni kwa madai kwamba waelewe na wajue kazi za
nyumbani.Jambo hili limewakandamiza sana wanawake kwa hali ya
juu.Wanaume wanawaona kuwa duni na wajinga.Serikali hivyo basi inafaa
kuhimiza usawa katika elimu hivi kwamba pia wanawake wapate
kufaidika.Wanawake nao hivyo wanafaa kuungana na kusimama kwa nguvu ili
kupinga udunishaji wa wanaume wao.

Wanawake wanateswa kwa kupigwa na kutusiwa.Wanaume wanawadhulumu
wanawake kwa kuwapa adhabu kubwa inayopelekea kutatizika katika
afya.Wanawake wanavumilia kupokea matusi kutoka kwa wanaume wao kwa
madai ya heshima.Wanawake wanazidi kuvumilia maneno yaliyo na ukali
mno,wanapewa adhabu kali iwapo watakosa kuwaheshimu wanaume wao.Jambo
kama hili likitokea basi wanawake wajitokeze kuwashtaki wanaume
wanaohusika nayo sheria iwachukulie hatua kali watakaopatikana.Pia
familia zikae pamoja na kusuluhisha jambo lolote
linapotokea,Isitoshe,familia hizo zaweza kumtembelea mshauri ili
washauriwe jinsi ya kuendesha sheria.

Udunishaji au unyanyasaji wa wanawake ni jambo linalokera sana,kwa hivyo
watu wote wajumuike katika kuangamiza jambo hili linalotatiza jamii kwa
ujumla.Iwapo kutakua na usawa katika jinsia zote basi hakutatokea jambo
kama hili.Taasubi za kiume zikome na kila mtu apiganie usawa wa jinsia
zote.Viongozi wa kike waheshimiwe na kutiwa moyo wa kusonga mbele.Ikiwa
haya yote yatatiliwa mkazo basi kutakuwa na usawa na pia mwanamke
atapokea heshima zake.Kila mtu ataonekana kuwa sawa hivyo basi kuzuia
udunishaji.